wickkiey/tamil-wikipedia-chunked huggingface dataset:
# செரி ராயா எம்ஆர்டி நிலையம்

## பிற பேருந்து சேவைகள்

செரி ராயா எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது.  
**செரி ராயா எம்ஆர்டி நிலையம்**  
| ரேபிட் கேஎல் | காஜாங் நிறுத்தம் | லெபோ புடு நிறுத்தம் | ரெக்கோ சென்ட்ரல்; காஜாங் நகரம்
காஜாங் அரங்கம்  
சுங்கை ஜெர்னே  
புக்கிட் டுக்குங்  
செராஸ்–காஜாங் விரைவுச்சாலை;
**உலு லங்காட் சாலை**  
**செரி ராயா எம்ஆர்டி** (→) நுழைவாயில் B; பத்து 9 செராஸ் (→) தாமான் சன்தெக்  
தாமான் கோனாட்  
தாமான் மிடா | உலு லங்காட் சாலையில் மட்டுமே பேருந்து சேவை |  |
| --- | --- | --- | --- | --- | --- |
| ரேபிட் கேஎல் | தாமான் கோத்தா செராஸ் 1 (பத்து 10 செராஸ் பேருந்து நிறுத்தம்) | பாங்சுன், உலு லங்காட் / சுங்கை லூய் | பாங்சுன் - சுங்கை லூய் **கோத்தா செராஸ் சாலை**
**செரி ராயா எம்ஆர்டி** (→) நுழைவாயில் C  
செராஸ்–காஜாங் விரைவுச்சாலை; | பாங்சுன் - சுங்கை லூய் ஆகிய இடங்களுக்கு தனித்தனியாக பேருந்துகள்
முதல் பேருந்து: காலை 0530, கடைசி பேருந்து: இரவு 2345 | } |
# செரி ராயா எம்ஆர்டி நிலையம்

## காட்சியகம்

**செரி ராயா எம்ஆர்டி நிலையம் (2023)**
# காளராத்திரி

**காளராத்திரி** (*Kalaratri*) (சமசுகிருதம்:कालरात्रि) பார்வதியின் அம்சமான நவ துர்கைகளில் ஒருவர். இத்தாய் தெய்வத்தைப் பற்றி தேவி மகாத்மியம் எனும் நூலில் கூறப்பட்டுள்ளது. இந்நூல் காளராத்திரி தேவியை மிகவும் பயங்கரத் தோற்றம் கொண்டவள் எனக்கூறுகிறது.காளியும், காளராத்திரி தேவியும் ஒருவரே என்றும் கருதுவர்.சில நேர்ங்களில் காளி மற்றும் காளராத்திரி தேவி வேறு வேறானர்கள் என்றும் குறிப்பிடப்பட்டுள்ளது.  
ந்வராத்திரி நோன்பின் 7ஆம் நாளில் துர்கையின் அம்சமான காளராத்திரி தேவியை பக்தர்கள் பூஜிப்பது வழக்கம்.  
பார்வதியின் அம்சமான காளாராத்திரி தேவி மங்களம் மற்றும் தைரியத்தின் அடையாளமாக திகழ்பவர். இவரது ஆயுதங்கள் வஜ்ராயுதம் மற்றும் வளைந்த வாள் ஆகும்.இவர் பய முத்திரை மற்றும் வரத முத்திரைகளுடன் காட்சியளிப்பவள். இத்தேவியின் வாகனம் கோவேறு கழுதை அல்லது கழுதை ஆகும்.
# காளராத்திரி

## இதனையும் காண்க

- நவ துர்கைகள்
# பலசான் ஆறு

**பலசான் ஆறு** (*Palasan River*) என்பது இந்திய மாநிலமான இராசத்தானின் அல்வர் மாவட்டத்தில் ஓடும் ஒரு ஆறு ஆகும். இது தோராயமாக 539 சதுர கிலோ மீட்டர் (208 சதுர மைல்) பரப்பளவைக் கொண்டுள்ளது. பலசான் ஆறு 48 கிமீ (30 மைல்) பயணத்தூரத்திற்குப் பிறகு பங்காங்கா ஆற்றுடன் இணைகிறது.
# காக்கினி ஆறு

**மசுர்தி ஆறு** அல்லது காக்னேயா நதி என்றும் அழைக்கப்படும் **காக்னி ஆறு** (*Kakni River*), இந்தியாவின் இராசத்தானின் ஜெய்சல்மேர் மாவட்டத்தில் ஓடுகின்ற ஒரு சிறிய பருவகால ஆறாகும். இது கோடாரி கிராமத்திற்கு தெற்கே உள்ள மலைகளில் தோராயமாக 27 கிமீ (17 மைல்) தொலைவில் தோன்றி சில கிலோமீட்டர்கள் பாய்ந்து புஜ் ஏரியில் கலக்கிறது. இராசத்தானின் உள்நாட்டு ஆறுகளில் இது மிகச்சிறிய நதியாகும்.
# காக்கினி ஆறு

## புவியியல்

குல்தாராவில் அமைந்துள்ள மலைப்பாங்கான மேடு, மசுர்தி நாடியின் வடக்கே பழைய கக்னி ஆற்றின் வறண்ட படுக்கைக்கு மேற்கே அமைந்துள்ளது. இது இப்போது ஒரு நுல்லாவாக மாறியுள்ளது.
# தை ஆறு

**தை ஆறு** (Dai River) இராசத்தானின் அஜ்மீர் மாவட்டத்தின் நசிராபாத் வட்டத்திற்கு அருகில் உள்ள ராஜ்கர் கிராமத்தில் ஆரவல்லி மலைத்தொடரின் தென்கிழக்கு சரிவுகளில் உருவாகி ஓடும் ஓர் ஆறாகும். இது அஜ்மீர் மாவட்டத்தில் சுமார் 40 கிலோ மீட்டரும் தென்கிழக்கே சுமார் 56 கி.மீ. தூரமும் பாய்கிறது, மேலும் டோங்க் மாவட்டத்தில் பிசல்பூர் கிராமத்திற்கு அருகில் பனாசு ஆற்றில் சேர்வதற்கு முன் டோங்க் மாவட்டம் வழியாக குறுகிய தூரத்திற்கு பாய்கிறது.
# தி கேஜ்

**தி கேஸ்: தி ஃபைட் ஃபார் சிறீலங்கா & தி லாஸ்ட் டேஸ் ஆஃப் தி தமிழ் டைகர்ஸ்** (***"The Cage: The fight for Sri Lanka & the Last Days of the Tamil Tigers")*** என்பது ஈழப் போரின் இறுதிக் கட்டத்தைப் பற்றிய ஒரு புத்தகமாகும். இதை பத்திரிகையாளரும் ஐக்கிய நாடுகள் அவையின் முன்னாள் அதிகாரியுமான கோர்டன் வெய்ஸ் எழுதியுள்ளார். கோர்டன் வெய்ஸ் ஈழப் போரின் இறுதி மாதங்களில் இலங்கையில் ஐ.நா.வின் செய்தித் தொடர்பாளராக இருந்தார். ஐ.நா.வை விட்டு வெளியேறிய பிறகு இலங்கை இராணுவம் மற்றும் தமிழீழ விடுதலைப் புலிகள் ஆகிய இருவரின் நடத்தையையும் வெய்ஸ் கடுமையாக விமர்சித்து வருகிறார். ஈழப் போரின் இறுதிக் கட்டங்களில் போர்க்குற்றங்கள் நடந்ததாக வெய்ஸ் நம்புகிறார். மேலும் பன்னாட்டு விசாரணைக்கு அழைப்பு விடுத்துள்ளார். ஈழப் போரின் இறுதி கட்டங்களில் 40,000 பொதுமக்கள் வரை கொல்லப்பட்டிருக்கலாம் என வெய்ஸ் கூறுகிறார்.  
இந்தப் புத்தகத்தில், உள்நாட்டுப் போரின் இறுதிக் கட்டங்கள், இலங்கை இராணுவம் போரில் எவ்வாறு வெற்றி பெற்றது, இலங்கையின் அனைத்து இன மக்களும் அமைதிக்காக கொடுத்த விலை ஆகியவற்றை "அதிர்ச்சியூட்டும் விவரங்களுடன்" வைஸ் விவரிக்கிறார். வட இலங்கையில் விடுதலைப் புலிகள் தங்கள் கட்டுப்பாட்டுப் பகுதியில் இருந்து லட்சக்கணக்கான பொதுமக்களை வெளியேறாமல் எப்படி தடுத்து வைத்திருந்தனர் என்பதை இது விவரிக்கிறது. வெளி உலக பார்வையில் இருந்து மறைக்கப்பட்டு வேலிக்குள் இலங்கை இராணுவத்தால் நடத்தப்பட்ட கொடுமைகளை ஒன்றாக தொகுக்க வெயிஸ் முயற்சிக்கிறார். இலங்கை இராணுவம் விரும்பியிருந்தால் பெரும் எண்ணிக்கையிலான பொதுமக்கள் உயிரிழப்பைத் தவிர்த்திருக்கலாம் என்று வெய்ஸ் நம்புகிறார், ஆனால் அவர்கள் அவ்வாறு செய்ய விரும்பவில்லை. சர்வதேச சமூகத்தின் "அக்கறை இன்மையால்" பொதுமக்களின் படுகொலைக்கு மறைமுகமாக காரணமாயிற்று. ஐ.நா., உயிரிழப்பு புள்ளிவிவரங்களை வழங்க விரும்பாததும் "பொதுமக்கள் உயிரிழப்பு என்பது இல்லை" என்ற கட்டுக்கதைக்கு காரணமாயிற்று. தமிழர்களின் குறைகளைக் களைந்திருந்தால் உள்நாட்டுப் போரை தவிர்த்திருக்கலாம் என்று வெய்ஸ் நம்புகிறார்.
# காங்கோ மயில்

**காங்கோ மயில்** (Congo peafowl) என்பது ஆப்பிரிக்க மயில் என்றும் அழைக்கப்படுகிறது. இது காங்கோ வடிநிலத்தை பூர்வீகமாகக் கொண்ட ஒரு மயில் சிற்றினமாகும். இது மூன்று மயில் சிற்றினங்களில் *அப்ரோபாவோ* பேரினத்தினைச் சார்ந்த ஒற்றைச் சிற்றினமாகும். மேலும் இது ஆப்பிரிக்காவை பூர்வீகமாகக் கொண்ட பாவோனினே துணைக்குடும்பத்தின் ஒரே உறுப்பினரும் ஆகும்.
# காங்கோ மயில்

## விளக்கம்

காங்கோ மயில் சிற்றினத்தின் ஆண் (மயில்) 64-70 செமீ நீளம் வரை வளரக்கூடிய பெரிய பறவை ஆகும். இவை ஆசிய உறவினர்களை விட குறைவான ஈர்க்கக்கூடியதாக இருந்தாலும், ஆணின் இறகுகள் உலோக பச்சை, ஊதா நிற சாயத்துடன் ஆழ்ந்த நீல நிறத்தில் உள்ளன. இவற்றின் சிவப்பு கழுத்து தோல், சாம்பல் நிற கால்கள், பதினான்கு வால் இறகுகளுடன் கருப்பு வால் உள்ளது. இவற்றின் தலை முகடு செங்குத்து வெள்ளை நீளமான முடி போன்ற இறகுகளால் அலங்கரிக்கப்பட்டுள்ளது.  
பெண் மயில் பொதுவாக 60-63 சென்டிமீட்டர்கள் நீளம் வரை வளரக்கூடியது. இது கருப்பு நிற வயிறு, உலோக பச்சை முதுகு, குறுகிய கசுகொட்டை பழுப்பு முகடு கொண்ட ஒரு பறவை ஆகும். இரண்டு பாலினங்களும் முதிர்ச்சியடையாத ஆசிய மயில் பறவைகளை ஒத்திருக்கின்றன.
# காங்கோ மயில்

## பரவலும் வாழிடமும்

காங்கோ மயில், காங்கோ மக்களாட்சிக் குடியரசின் மத்திய காங்கோலியன் தாழ்நிலக் காடுகளில் வாழ்கிறது. இங்கு இது தேசிய பறவை அறியப்படுகிறது. இது சலோங்கா தேசியப் பூங்கா உள்ள முதன்மை மற்றும் இரண்டாம் நிலை காடுகளில் காணப்படுகிறது. இதன் இருப்பின் இரண்டாம் நிலை அறிகுறிகளான எச்சங்கள், இறகுகள் முதன்மைக் காடுகளை விட மீளுருவாக்கம் செய்யும் இரண்டாம் நிலைக் காடுகளில் அடிக்கடி காணப்பட்டன. இரண்டாம் நிலைக் காடுகளில், இதன் எச்சங்கள் நீரோடைகளுக்கு அருகில் காணப்பட்டன. இங்கு மரங்கள் சிறியதாகவும், முதன்மைக் காடுகளை விட தாவர பன்முகத்தன்மை குறைவாகவும் இருந்தன.  
1990களில், இது மைக்கோ தேசியப் பூங்காவில் பதிவு செய்யப்பட்டது. இது தாழ்வான மலைகள், நீர்நிலைகளுக்கு இடையிலான முகடுகளில் முதன்மையானது.  
காங்கோ மயில் சிற்றினத்தைச் சேர்ந்த புதைபடிவ எச்சங்கள் தென்னாப்பிரிக்காவின் கவுடெங்கில் உள்ள பலோவர்சு ஏரி புதைபடிவ தளத்தின் பிளிசுடோசீனிலிருந்து அறியப்படுகின்றன. பிளிசுடோசீன் காலநிலை மாற்றங்களைத் தொடர்ந்து காங்கோ மயில் ஆப்பிரிக்கா முழுவதும் அதன் வரம்பை விரிவுபடுத்தி அல்லது அதன் தற்போதைய விநியோகம் மிகவும் பரந்த கடந்தகால விநியோகத்தின் நினைவுச்சின்னமாகும் என்பதை இது குறிக்கிறது.
# காங்கோ மயில்

## நடத்தை

காங்கோ மயில் பழங்களையும் பூச்சிகளையும் உணவாகக் கொண்ட ஒரு உயிரி. சலோங்கா தேசியப் பூங்காவில் காணப்படும், ஆலன்ப்ளாக்கியா ப்ளோரிபண்டா, ஜங்கிள்சோப், கேனேரியம் சுவெய்ன்ஃபர்த்தி, எண்ணெய் பனை, கிளைனாக்சா கபோனென்சிசு, ஆப்பிரிக்க ரொட்டி பழம் மற்றும் சைலோபியா எத்தியோபிகா மற்றும் ஏராளமான பூச்சிகள், சிலந்திகள், மெல்லுடலிகள், புழுக்கள் ஆகியவை உணவாக அடங்கும்.
# காங்கோ மயில்

## அச்சுறுத்தல்கள்

சுரங்கம் தோண்டுதல், சாகுபடியை மாற்றுதல், மரம் வெட்டுதல் ஆகியவற்றால் ஏற்படும் வாழ்விட இழப்பால் காங்கோ மயில் அச்சுறுத்தப்படுகிறது.
# பொட்டாசியம் குளுக்கோனேட்டு

**பொட்டாசியம் குளுக்கோனேட்டு** (*Potassium gluconate*) என்பது C<sub>6</sub>H<sub>11</sub>KO<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு மருந்து வகைச் சேர்மமாகும். குளுக்கோனிக் அமிலத்தினுடைய இணை காரத்தின் பொட்டாசியம் உப்பாக இது வகைப்படுத்தப்படுகிறது. 2,3,4,5,6-பெண்டா ஐதராக்சி காப்ரோயிக் அமில பொட்டாசியம் உப்பு, டி-குளுக்கோனிக் அமில பொட்டாசியம் உப்பு அல்லது பொட்டாசியம் டி-குளுக்கோனேட்டு என்ற பெயர்களாலும் குறிப்பிடப்படுகிறது.  
நிறை அடிப்படையில் பொட்டாசியம் குளுக்கோனேட்டு 16.69% தனிம பொட்டாசியத்தைக் கொண்டுள்ளது. இதன்படி கணக்கிட்டால் 5.99 கிராம் பொட்டாசியம் குளுக்கோனேட்டில் 1 கிராம் பொட்டாசியம் உள்ளதை அறியலாம்.  
இதன் அடர்த்தி 1.73 கிராம்/செ.மீ<sup>3</sup> ஆகும்.
# பொட்டாசியம் குளுக்கோனேட்டு

## உணவுமுறைப் பயன்பாடுகள்

பொட்டாசியம் குளுக்கோனேட்டு ஒரு கனிம நிரப்பியாகவும் உலோக அயனி பிணைப்பியாகவும் பயன்படுத்தப்படுகிறது. 593 மி.கி வரை பொட்டாசியம் குளுக்கோனேட்டை வழங்கும் மாத்திரைகள் அல்லது பொதிமருந்து மாத்திரையாக மருந்துச் சீட்டு இல்லாமல் விற்கப்படுகிறது. இதன் மூலம் 99 மி.கி அல்லது 2.53 மில்லி சமமான தனிம பொட்டாசியம் கிடைக்கும். அமெரிக்காவில் விற்கப்படும் ஒவ்வொரு மாத்திரை அல்லது மருந்துச் சீட்டு இல்லாமல் கிடைக்கும் பொட்டாசியம் நிரப்பிகளின் மாத்திரைக்கும் இதுவே அனுமதிக்கப்பட்ட அதிகபட்ச வரம்பாகும். பொட்டாசியம் குளுக்கோனேட் பொடியாகவும் மருந்துச் சீட்டு இல்லாமல் விற்கப்படுகிறது.  
ஓர் உணவு சேர்க்கைப் பொருளாக, பொட்டாசியம் குளுக்கோனேட்டு அமிலத்தன்மை சீராக்கி மற்றும் ஈசுட்டு உணவாகப் பயன்படுத்தப்படுகிறது. ஐரோப்பிய ஒன்றிய எண் ஐ577 என்ற எண்ணால் அடையாளப்படுத்தப்படுகிறது.
# பொட்டாசியம் குளுக்கோனேட்டு

## பாதுகாப்பு

எலிகளில் இதன் வாய்வழி சராசரி மரண அளவு 10.38 கிராம்/கிலோ ஆகும். இந்த அளவு எலிகள் அல்லது மனிதர்களில் பாதுகாப்பான வாய்வழி தினசரி அளவைக் குறிக்கவில்லை.
# பண்டார் துன் உசேன் ஓன் எம்ஆர்டி நிலையம்

**பண்டார் துன் உசேன் ஓன் எம்ஆர்டி நிலையம்** (ஆங்கிலம்: *Bandar Tun Hussein Onn MRT Station*; மலாய்: *Stesen MRT Bandar Tun Hussein Onn*) என்பது மலேசியா, கோலாலம்பூர், செராஸ், உலு லங்காட் மாவட்டம், பண்டார் துன் உசேன் ஓன் *(Bandar Tun Hussein Onn)* நகர்ப்பகுதியில் உள்ள ஒரு விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  
இந்த நிலையம் &nbsp;*(Cheras–Kajang Expressway)* செராஸ்–காஜாங் விரைவுச்சாலையின் பண்டார் துன் உசேன் ஓன் சந்திப்புப் பகுதியில் அமைந்துள்ளது.
# பண்டார் துன் உசேன் ஓன் எம்ஆர்டி நிலையம்

## பண்டார் துன் உசேன் ஓன்

**பண்டார் துன் உசேன் ஓன்** (*Bandar Tun Hussein Onn*) என்பது சிலாங்கூர், உலு லங்காட் மாவட்டத்தின் செராஸ் 11-ஆவது மைலில் (*Batu 11 Cheras*) உள்ள புற நகரப்பகுதி ஆகும். இது மலேசியத் தலைநகர் கோலாலம்பூரில் இருந்து தென்கிழக்கே 13 கி.மீ. தொலைவிலும் காஜாங்கிற்கு வடக்கே 7.5 கி.மீ. தொலைவிலும் அமைந்துள்ளது.  
பொதுவாகவே பண்டார் துன் உசேன் ஓன், ஒரு குடியிருப்பு பகுதி ஆகும்; 1990-களின் முற்பகுதியில் நிறுவப்பட்டது. 1989ஆம் ஆண்டில், செராஸ் பகுதியில் 752 ஏக்கர் (304 எக்டேர்) நிலத்தைக் கையகப்படுத்தி பண்டார் துன் உசேன் ஓன் நகரம் உருவாக்கப்பட்டது.
# பண்டார் துன் உசேன் ஓன் எம்ஆர்டி நிலையம்

## காஜாங் வழித்தடம்

**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  
கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.
# பண்டார் துன் உசேன் ஓன் எம்ஆர்டி நிலையம்

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் பண்டார் துன் உசேன் ஓன் எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது. பண்டார் துன் உசேன் ஓன் எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் பண்டார் துன் உசேன் ஓன் புறநகர்ப் பகுதிகளுக்குச் சேவை செய்கிறது.
# பண்டார் துன் உசேன் ஓன் எம்ஆர்டி நிலையம்

## நிலைய அமைப்பு

இந்த நிலையம், காஜாங் எம்ஆர்டி வழிதடத்தின் பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை உள்ளது.  
இரட்டை வழித்தடங்களிலும் இரண்டு பக்க நடைமேடைகள் உள்ளன; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகளும் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.  
**<small>பக்க நடைமேடை</small>**  
| **L1** | **இணைப்புவழி** | கட்டண வாயில்கள், பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், பாதசாரி மேம்பாலம் (→) நுழைவாயில் C |  |
| --- | --- | --- | --- |
| **G** | **தரை மட்டம்** | நுழைவாயில் A (→) நுழைவாயில் B (→) தனியார் வாடகை ஊர்திகள் நிறுத்துமிடம் (→) செராஸ் சாலை | } |
# பண்டார் துன் உசேன் ஓன் எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் இரண்டு நுழைவாயில்கள் உள்ளன. நிலையத்தின் ஊட்டி பேருந்து *(Feeder Bus)* மையத்திலிருந்து நுழைவாயில் B வழியாக ஊட்டி பேருந்துகள் இயக்கப்படுகின்றன.  
| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | **செராஸ் பெர்டானா** | வாடகை வாகனம்; தனியார் வாகனம், செராஸ் பெர்டானா, பண்டார் துன் உசேன் ஓன் |  |
| **<span>B</span>** | **எம்ஆர்டி வாகன நிறுத்துமிடம்** | எம்ஆர்டி வாகன நிறுத்து சேவைகள், ஊட்டி பேருந்து நிறுத்தம் | } |
# பண்டார் துன் உசேன் ஓன் எம்ஆர்டி நிலையம்

## பேருந்து சேவைகள்

**பண்டார் துன் உசேன் ஓன் எம்ஆர்டி நிலையத்தின் பேருந்து சேவைகள்**  
| **பண்டார் துன் உசேன் ஓன் எம்ஆர்டி நிலையம்** | பண்டார் மாக்கோத்தா செராஸ் | பெர்சியாரான் மாக்கோத்தா செராஸ் 1; தெமாங்கோங் சாலை; பரமேசுவரி சாலை; பிஎம்சி பேரங்காடி | } |
| --- | --- | --- | --- |
# பண்டார் துன் உசேன் ஓன் எம்ஆர்டி நிலையம்

## பிற பேருந்து சேவைகள்

பண்டார் துன் உசேன் ஓன் எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது.  
**பண்டார் துன் உசேன் ஓன் எம்ஆர்டி நிலையம்**  
| ரேபிட் கேஎல் | தாமான் துன் பேராக் | **பண்டார் துன் உசேன் ஓன் எம்ஆர்டி நிலையம்** | பெர்சியாரான் துன் பேராக்; இயோன் பிக் பண்டார் துன் உசேன் ஓன்; சுடாமாய் சாலை; இயோன் தெற்கு செராஸ்; செராஸ் பெர்டானா சாலை | } |
| --- | --- | --- | --- | --- |
# பண்டார் துன் உசேன் ஓன் எம்ஆர்டி நிலையம்

## காட்சியகம்

**பண்டார் துன் உசேன் ஓன் எம்ஆர்டி நிலையம் (2023)**
# கோலங்கள் 2 (தொலைக்காட்சித் தொடர்)

**கோலங்கள் 2** என்பது சன் தொலைக்காட்சியில் 5 சனவரி 2026 திங்கள் முதல் வெள்ளி வரை இரவு
9:00 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.
# கோலங்கள் 2 (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- தேவயானி - வேதநாயகி தமிழரசன் *புவியரசு*
- வருண் உதய்: - புவியரசு
- ஸ்ரிதிகா - தீபா பிரபாகர்
- நிமிக்ஷிகா - மகாலட்சுமி மோகன்
# கோலங்கள் 2 (தொலைக்காட்சித் தொடர்)

## நடிகர்கள்

### துளசி குடும்பத்தினர்

- ஸ்ரீனிஷ் அரவிந்த் - தீபக் பிரபாகர் (தந்தை)
- சுர்ஜித் குமார் - பத்மா முத்துமாணிக்கம் (சித்தி)
- குமரன் தங்கராஜன் - நிதின் முத்துமாணிக்கம் (சகோதரன், கல்யாணியின் கணவன்)
- நித்யா தாஸ் - சித்தி
- ரவீணா தாஹா - வேதா
- ரிந்தியா - பாட்டி
# சைர்டோடாக்டைலசு பேசியோலடசு

**சைர்டோடாக்டைலசு பேசியோலடசு** (*Cyrtodactylus fasciolatus*) தரையில் வாழும் பல்லிச் சிற்றினம் ஆகும். *சை. பேசியோலடசு*, பட்டையுடன் கூடிய வளைந்த கால்களைக் கொண்ட பல்லி ஆகும். இது வடமேற்கு இந்தியாவில் (மேற்கு இமயமலை, சுபாத்து / சிம்லா, கர்வால் மலைகள், அல்மோரா, குமாவோன், இமாச்சலப் பிரதேசம்) காணப்படும் ஒரு பல்லி இனமாகும்.
}}
- Husain A. Ray P. 1993 First record of *Cyrtodactylus fasciolatus* (Blyth), the bent- toed banded Gecko (Sauria: Gekkonida: Gekkoninae) from Garhwal Hills. J. Bombay Nat. Hist. Soc. 90 (3): 518 (1994)
# சோனம் வாங்சூக்

**சோனம் வாங்சூக்** (*Sonam Wangchuk*; பிறப்பு: 1 செப்டம்பர் 1966), இந்தியப் பொறியாளர், கல்வியாளர், கண்டுபிடிப்பாளர் மற்றும் சமூக ஆர்வலர் ஆவார். இவர் 1988ல் நிறுவப்பட்ட லடாக் மாணவர்கள் கல்வி மற்றும் பண்பாட்டு இயக்கத்தின் நிறுவன இயக்குநர் ஆவார்.  
1994 ஆம் ஆண்டில் சோனம் வாங்சூக் அரசுடன் இணைந்து லாடாக்கின் கிராமச் சமூகங்கள் மற்றும் பொதுச் சமூகத்தின் ஒத்துழைப்புடன் அரசுப் பள்ளிகளில் சீர்திருத்தங்களைக் கொண்டுவருவதற்காக *புதிய நம்பிக்கை நடவடிக்கை* எனும் இயக்கத்தை தொடங்கி முக்கியப் பங்காற்றினார். நீரைச் சேமிக்கும் பொருட்டு பனி மலை போன்ற பனிக்கட்டி தூபிகளை நிறுவியதால், லடாக் பிரதேசத்தில் கோடைக்கால குடிநீர் வறட்சியை போக்கினார்.  
பிப்ரவரி 2021ல் சோனம் வாங்சூக் லடாக் பகுதியில் இந்திய இராணுவ வீரர்கள் தங்கும் கூடாரங்களில் குளிர்காலத்தில் வெப்பமூட்டுவதற்காக சூரிய ஆற்றல் மூலம் மின்சாரம் பெறும் நடமாடும் வெப்பமூட்டும் கருவிகளை நிறுவினார். இதனால் 50,000 இந்திய வீரர்கள் பயனடைந்தனர்.
# சோனம் வாங்சூக்

## அரசியல்

2013ஆம் ஆண்டில் சோனம் வாங்சூக் தலைமையில் புதிய லடாக் மாணவர் இயக்கம் நிறுவப்பட்டது. இவ்வமைப்பு புதுப்பிக்கதக்க கல்வி, சுற்றுச்சூழல் மற்றும் பொருளாதாரம் ஆகியவற்றை நோக்கமாக கொண்டது. சோனம் வாங்சூக் லாடக்கின் வளர்ச்சிக்காக அனைத்து அரசியல் கட்சிகளையும் ஒருங்கிணைந்து செயல்பட வைத்தார்.
# சோனம் வாங்சூக்

## சீனப் பொருட்களுக்கு தடை

சூன் 2020ல் நடைபெற்ற 2020–2021 இந்தியா–சீனா மோதல்களை முன்னிட்டு, சீனத் தயாரிப்பு பொருட்களை வாங்குவதை தவிர்க்குமாறு சோனம் வாங்சூக் கேட்டுக் கொண்டார்.
# சோனம் வாங்சூக்

## மாநிலத் தகுதி கோரி போராட்டம்

லடாக் ஒன்றியப் பகுதிக்கு மாநிலத் தகுதி கோரியும் மற்றும் லடாக் பகுதியை இந்திய அரசியலமைப்பின் ஆறாம் அட்டவணையின் இணைத்து மலை மாவட்ட தன்னாட்சி அந்தஸ்து கோரி, இந்திய அரசிடம் கோரிக்கை வைத்து சோனம் வாங்சூக் 12 செப்டம்பர் 2025 முதல் இடைநில்லா உண்ணாவிரதம் மேற்கொண்டார்.  
அவரது உடல் நிலை மோசமானதைத் தொடர்ந்து இசட் தலைமுறையைச் சேர்ந்த மாணவர்கள் மற்றும் இளைஞர்கள் கொந்தளித்தனர். இதனைத் தொடர்ந்து 24 செப்டம்பர் 2025 அன்று லே நகரத்தில் மாணவர்கள்-இளைஞர்கள் இந்திய அரசை எதிர்த்து போரட்டம் செய்தனர். போராட்டம் வன்முறையாக மாறி காவல்துறையினரின் வாகனங்கள் மற்றும் பாரதிய ஜனதா கட்சியின் அலுவலகங்களை தீவைத்து சூறையாடப்பட்டது. 25 செப்டம்பர் 2025 அன்று இப்போராட்டத்தை தூண்டிவிட்டதாக இரண்டு காங்கிரஸ் கட்சியைச் சேர்ந்த வார்டு உறுப்பினர்கள் மற்றும் 50 பேர் கைது செய்யப்பட்டனர் மற்றும் காவல்துறையின் துப்பாக்கிச் சூட்டில் 4 பேர் இறந்தனர். மேலும் சோனம் வாங்சூக் லடாக் வன்முறை போராட்டத்திற்கு காரணம் எனக்கூறி 26 செப்டம்பர் 2025 அன்று காவல்துறையால் கைது செய்யப்பட்டார்.
# சோனம் வாங்சூக்

## கைது & குற்றச்சாட்டுகள்

26 செப்டம்பர் 2025 அன்று சோனம் வாங்சூக் மீது லடாக் வன்முறையைத் தூண்டும் விதமாக பேச்சும், அவரது அமைப்பான இலடாக்கு மாணவர்கள் கல்வி மற்றும் பண்பாட்டு இயக்கம்
(*SECMOL*) எனும் அரசு சாரா அமைப்பே காரணம் என இந்திய உள்துறை அமைச்சகம் குற்றம்சாட்டியதுடன், அவர் மீது தேசிய பாதுகாப்பு சட்டத்தின் கீழ் கைது செய்யப்பட்டு சிறையில் அடைக்கப்பட்டதுடன், அவரின் அமைப்பு வெளிநாட்டு நிதி பெறும் பதிவை ரத்து செய்தது.  
சிபிஐ அதிகாரிகள் மேற்கொண்ட விசாரணையில் சோனம் வாங்சுக் நிறுவிய *இமாலயன் இன்ஸ்டிடியூட் ஆப் ஆல்டர்நேடிவ்ஸ், லடாக்* (Himalayan Institute of Alternatives (HIAL) நிறுவனத்துக்கு சட்டவிரோதமாக வெளிநாட்டிலிருந்து நிதியுதவி வந்துள்ளது தெரியவந்துள்ளது. மேலும் சோனம் வாங்சுக் 6 பிப்ரவரி 2025 அன்று பாகிஸ்தான் நாட்டிற்கு சென்று வந்துள்ளார். இது குறித்தும் சிபிஐ அதிகாரிகள் விசாரணையை தொடங்கியுள்ளனர்.
# சோனம் வாங்சூக்

## இதனையும் காண்க

- இலடாக்கு மாணவர்கள் கல்வி மற்றும் பண்பாட்டு இயக்கம்
- பனித்தூபி
- ஆறாம் அட்டவணை, இந்திய அரசியலமைப்பு
- இந்தியாவின் தன்னாட்சி நிர்வாகப் பகுதிகள்
# பசேரி சட்டமன்றத் தொகுதி, இராசத்தான்

**பசேரி சட்டமன்றத் தொகுதி** *(Baseri Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தோல்பூர் மாவட்டத்தில் அமைந்துள்ளது. பசேரி, கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# பசேரி சட்டமன்றத் தொகுதி, இராசத்தான்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | சுக்ராம் | rowspan=2 | பாரதிய ஜனதா கட்சி</br> |
| 2013 | ராணி சிலாத்தி |  |  |
| 2018 | கிலாடி லால் பைர்வா | rowspan=2 | இந்திய தேசிய காங்கிரசு</br> |
| 2023 | சஞ்சய் குமார் |  |  |
# பட்டாம்பி - 46

**பட்டாம்பி - 46** *(PTB 46), வேளாண் பெயர்; **செயதி** (Jayathi)* எனப்படும் இந்த நெல் வகை, பன்னாட்டு நெல் - 2061 மற்றும் திரிவேணி ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட இது, ஒரு கலப்பின புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1990 ஆம் ஆண்டு வெளியிட்ட இந்த நெல் இரத்தை பொதுவாக **செயதி** எனும் வேளாண் பெயரில் அழைக்கப்படுகிறது.
# பட்டாம்பி - 46

## பின்னணி

நடுத்தர கால அளவில் அறுவடைக்கு தயாராகும் இந்த நெல் வகை, 120 - 125 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, வெள்ளை நிறமாகும். பழுப்பு நிறத் தத்துப்பூச்சி, பச்சை இலைத் தத்துப்பூச்சி, இலை மடிப்புப் புழு , குலைநோய் மற்றும் பற்றுயிரி இலைக் கோடுகளுக்கு எதிர்ப்புத் திறன் கொண்ட இது, மூன்று பருவங்களுக்கும் பயிரிட ஏற்றது.
# பத்து 11 செராஸ் எம்ஆர்டி நிலையம்

**பத்து 11 செராஸ் எம்ஆர்டி நிலையம்** (ஆங்கிலம்: *Batu 11 Cheras MRT Station*; மலாய்: *Stesen MRT Batu 11 Cheras*) என்பது மலேசியா, சிலாங்கூர், பத்து 11 செராஸ், பாலக்கோங், பண்டார் சுங்கை லோங் நகர்ப்பகுதியில் உள்ள ஒரு விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  
இந்த நிலையம் &nbsp;*(Cheras–Kajang Expressway)* செராஸ்–காஜாங் விரைவுச்சாலையின் பாலக்கோங் பரிமாற்றச் சாலையில் *(Balakong Interchange)* அமைந்துள்ளது.
# பத்து 11 செராஸ் எம்ஆர்டி நிலையம்

## பாலக்கோங்

**பாலக்கோங்** (*Balakong*) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புற நகரப்பகுதி ஆகும். கோலாலம்பூர் பெருநகரத்தின் தென்கிழக்கில் அமைந்துள்ள இந்த நகரமானது; பெரும்பாலும் குடியிருப்புகள், அலுவலக வளாகங்கள் மற்றும் தொழிற்சாலைகளைக் கொண்டுள்ளது. ஒரு காலத்தில் காடு மேடுகளாக இருந்த இந்தப் பகுதி தற்போது முழுவதுமாக மாற்றப்பட்டு, பல்வேறு வகையான வேலைகள் மற்றும் புதிய தொழில்களை வழங்கி வருகிறது.  
இங்கு வசிக்கும் உள்ளூர் சீன குடியிருப்பாளர்களின் கூற்றுப்படி, பாலக்கோங் என்ற பெயர் சீன புதிய கிராமம் (*Chinese New Village*), அல்லது பாலக்கோங் சீன புதிய கிராமம் (*Balakong Chinese New Village*) என்பதிலிருந்து வந்தது என அறியப்படுகிறது. பிரித்தானிய மலாயாவில்; மலாயா அவசரகாலத்தின் *(Malayan Emergency 1948–1960)* போது உருவாக்கப்பட்ட ஒரு குடியேற்றத் திட்டமாகும்.
# பத்து 11 செராஸ் எம்ஆர்டி நிலையம்

## காஜாங் வழித்தடம்

**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  
கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.
# பத்து 11 செராஸ் எம்ஆர்டி நிலையம்

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் பத்து 11 செராஸ் எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது. பத்து 11 செராஸ் எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் பாலக்கோங் புறநகர்ப் பகுதிகளுக்குச் சேவை செய்கிறது.
# பத்து 11 செராஸ் எம்ஆர்டி நிலையம்

## நிலைய அமைப்பு

இந்த நிலையம், காஜாங் எம்ஆர்டி வழிதடத்தின் பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை உள்ளது.  
இரட்டை வழித்தடங்களிலும் இரண்டு பக்க நடைமேடைகள் உள்ளன; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகளும் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.  
**<small>பக்க நடைமேடை</small>**  
| **L1** | **இணைப்புவழி** | கட்டண வாயில்கள், பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், பாதசாரி மேம்பாலம் (→) நுழைவாயில் C |  |
| --- | --- | --- | --- |
| **G** | **தரை மட்டம்** | நுழைவாயில் A (→) நுழைவாயில் B (→) தனியார் வாடகை ஊர்திகள் நிறுத்துமிடம் (→) செராஸ் சாலை | } |
# பத்து 11 செராஸ் எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் இரண்டு நுழைவாயில்கள் உள்ளன. இந்த ஊட்டி பேருந்துகள், நிலையத்தின் ஊட்டி பேருந்து *(Feeder Bus)* மையத்திலிருந்து பாலக்கோங் சாலைக்கு அருகே உள்ள நுழைவாயில் A வழியாக இயக்கப்படுகின்றன.  
| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | **எஸ்எஸ் 2/2 சாலை** | ஊனமுற்றோருக்கு உதவும் வகையில் ஊனமுற்றோர் பேருந்து நிலையம் |  |
| **<span>B</span>** | **பாலக்கோங் சாலை** | வாடகை ஊர்திகள்; தனியார் வாகனங்கள் நிறுத்துமிடம் (→) செராஸ் மாஜு சாலை (→) பார்க்லேண்ட் B11 அடுக்குமாடி குடியிருப்புகளுக்கான இணைப்புகள் | } |
# பத்து 11 செராஸ் எம்ஆர்டி நிலையம்

## பேருந்து சேவைகள்

**பத்து 11 செராஸ் எம்ஆர்டி நிலையத்தின் பேருந்து சேவைகள்**  
| **பத்து 11 செராஸ் எம்ஆர்டி நிலையம்** | தாமான் செராஸ் ஜெயா | பாலக்கோங் சாலை; காஜாங் சில்க் நெடுஞ்சாலை *(Kajang SILK Highway);* ⇌ இயோன் செராஸ் செலாத்தான் |  |
| --- | --- | --- | --- |
| **பத்து 11 செராஸ் எம்ஆர்டி நிலையம்**; | தாமான் இம்பியான் எசான் ⇌ தாமான் காருன் மாஸ் | பாலக்கோங் சாலை; காஜாங் சில்க் நெடுஞ்சாலை |  |
| **செர்டாங் ஜெயா எம்ஆர்டி நிலைய நுழைவாயில் A** | **பத்து 11 செராஸ் எம்ஆர்டி நிலையம்** | தாமான் தாமிங் ஜெயா ⇌ செரி கெம்பாங்கான் சாலை ⇌ தி மைன்ஸ் ⇌ பாலக்கோங் ⇌ தாமான் புக்கிட் பெலிம்பிங்  
&nbsp; தாமான் புக்கிட் பீசி இண்டா | } |
# பத்து 11 செராஸ் எம்ஆர்டி நிலையம்

## பிற பேருந்து சேவைகள்

பத்து 11 செராஸ் எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது.  
**பத்து 11 செராஸ் எம்ஆர்டி நிலையம்**  
| ரேபிட் கேஎல் | காஜாங் நிறுத்தம் | லெபோ புடு முனையம் | ரேக்கோ சென்ட்ரல்; காஜாங் நகரம்
காஜாங் அரங்க எம்ஆர்டி நிலையம்  
சுங்கை ஜெர்னே எம்ஆர்டி நிலையம்  
புக்கிட் டுக்குங் எம்ஆர்டி நிலையம்  
** காஜாங் சில்க் நெடுஞ்சாலை; **கம்போங் பத்து 11 செராஸ்'''  
**பத்து 11 செராஸ் எம்ஆர்டி நிலையம்**  
தாமான் கோனாட் எம்ஆர்டி நிலையம்  
தாமான் மிடா எம்ஆர்டி நிலையம்  
மலூரி நிலையம் | கோலாலம்பூருக்கு மட்டும் (→) நிலையத்தை அடைய நடந்து செல்ல வேண்டும். | } |
| --- | --- | --- | --- | --- | --- |
# பத்து 11 செராஸ் எம்ஆர்டி நிலையம்

## காட்சியகம்

**பத்து 11 செராஸ் எம்ஆர்டி நிலையம் (2022)**
# பட்டாம்பி - 45

**பட்டாம்பி - 45** *(PTB 45), வேளாண் பெயர்; **மட்டைத் திரிவேணி** (Matta Triveni) * எனப்படும் இந்த நெல் வகை, திரிவேணி நெல் இரகத்திலிருந்து மீள் தேர்வு முறையில் உருவாக்கப்பட்ட இது, ஒரு புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1990 ஆம் ஆண்டு வெளியிட்ட இந்த நெல் இரத்தை பொதுவாக **மட்டைத் திரிவேணி** எனும் வேளாண் பெயரில் அழைக்கப்படுகிறது.
# பட்டாம்பி - 45

## பின்னணி

குறுகியக் கால அளவில் அறுவடைக்கு தயாராகும் இந்த நெல் வகை, 100 - 105 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். பழுப்பு நிறத் தத்துப்பூச்சியைத் தாங்கும் தன்மை கொண்ட இது, குலைநோய் மற்றும் இலையுறை கருகல் நோயால் எளிதில் பாதிக்கக்கூடியது என கூறப்படுகிறது.
# புதுப்பட்டினம் (செங்கல்பட்டு)

**புதுப்பட்டினம்** என்பது இந்திய மாநிலமான தமிழ்நாட்டில் செங்கல்பட்டு மாவட்டத்தில் உள்ள ஒரு நகரமாகும்.  
புதுப்பட்டினம், கல்பாக்கம் நகரத்தின் தெற்கு முனையிலும், சதுரங்கப்பட்டினம் வடக்கு முனையிலும் அமைந்திருப்பதால் பிரபலமானது. இது இந்திரா காந்தி அணு ஆராய்ச்சி மையம், சென்னை அணுமின் நிலையம் அணு உலையிலிருந்து சில கிலோமீட்டர் தொலைவில் அமைந்துள்ளது.
# புதுப்பட்டினம் (செங்கல்பட்டு)

## மக்கள்தொகை

2011ஆம் ஆண்டு இந்திய மக்கள்தொகை கணக்கெடுப்பின்படி, புதுப்பட்டினத்தின் மக்கள்தொகை 21,151 ஆகும். இதில் ஆண்கள் 10,621 பேராகவும் , பெண்கள் 10,530 பேராகவும் இருந்தனர். புதுப்பட்டினத்தின் சராசரி கல்வியறிவு விகிதம் 89.73% ஆகும். இது மாநிலச் சராசரியான 80.09%ஐ விட அதிகமாகும். ஆண்களின் கல்வியறிவு 94.34% ஆகவும், பெண்களின் கல்வியறிவு 85.10% ஆகவும் இருந்தது. புதுப்பட்டினத்தில், மக்கள் தொகையில் 1036% (2243) பேர் 6 வயதிற்குட்பட்டவர்கள்.
# பண்டார் சுங்கை லோங்

**பண்டார் சுங்கை லோங்** (ஆங்கிலம்; மலாய்: *Bandar Sungai Long*) என்பது மலேசியா, சிலாங்கூர், காஜாங்; செராஸ் பகுதியில் அமைந்துள்ள ஒரு நகரியம் ஆகும். 10,000 குடியிருப்பாளர்களுக்காக வடிவமைக்கப்பட்ட இந்த நகர்ப்பகுதி, பிரபலங்கள் மற்றும் அரசியல் பிரமுகர்கள் வசிக்கும் ஒரு வசதியான குடியிருப்பு புறநகர்ப் பகுதி என அறியப்படுகிறது.  
இந்த நகரத்தில் பெரும்பான்மையான மக்கள் சீனர்கள் ஆவார்கள்; இருப்பினும் சிறுபான்மையினராக இந்தியர்கள் மற்றும் மலாய்க்காரர்கள் வசிக்கின்றனர்.
# பண்டார் சுங்கை லோங்

### துங்கு அப்துல் ரகுமான் பல்கலைக்கழகம்

பண்டார் சுங்கை லோங்கில் துங்கு அப்துல் ரகுமான் பல்கலைக்கழகம் *(Universiti Tunku Abdul Rahman)* ஒரு வளாகத்தை இயக்கி வருகிறது.[1] இந்தப் பல்கலைக்கழகம் தற்போது காஜாங் நகராட்சி *(Kajang Municipal Council)* நிர்வாகத்தின் கீழ் உள்ளது. இங்கு ஒவ்வொரு செவ்வாய்க்கிழமையும் வாராந்திர இரவுச் சந்தை *(Pasar Malam)* நடைபெறுவது வழக்கம்.  
மலேசியாவின் 10-ஆவது பிரதமரும்; மற்றும் தற்போதைய பிரதமருமான டத்தோ ஸ்ரீ அன்வார் இப்ராகிம், 2021 முதல் தம் குடும்பத்துடன் பண்டார் சுங்கை லோங்கில் வசித்து வருகிறார்.
# பண்டார் சுங்கை லோங்

## போக்குவரத்து

புக்கிட் டுக்குங் எம்ஆர்டி நிலையத்தில் இருந்து பண்டார் சுங்கை லோங்கிற்கு ரேபிட் கேஎல் பேருந்து மூலமாக அணுகலாம். அத்துடன் பேருந்து மூலமாகவும் அணுகலாம்.
# தோல்பூர் சட்டமன்றத் தொகுதி

**தோல்பூர் சட்டமன்றத் தொகுதி** *(Dholpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தோல்பூர் மாவட்டத்தில் அமைந்துள்ளது. தோல்பூர், கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தோல்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பன்வாரி லால் | இந்திய தேசிய காங்கிரசு</br> |  |
| 1977 | சகதீசு சிங் | ஜனதா கட்சி |  |
| 1980 | பன்வாரி லால் | இந்திய தேசிய காங்கிரசு (இ) |  |
| 1985 | வசுந்தரா ராசே | rowspan=2 | பாரதிய ஜனதா கட்சி</br> |
| 1990 | பைரோ சிங் |  |  |
| 1993 | பன்வாரி லால் | இந்திய தேசிய காங்கிரசு</br> |  |
| 1998 | சிவ் ராம் | பாரதிய ஜனதா கட்சி</br> |  |
| 2003 | பன்வாரி லால் | இந்திய தேசிய காங்கிரசு</br> |  |
| 2008 | அப்துல் சாகிர் கான் | பாரதிய ஜனதா கட்சி</br> |  |
| 2013 | பி எல் குசுவாகா | பகுஜன் சமாஜ் கட்சி |  |
| 2018 | சோபராணி குசுவாகா | பாரதிய ஜனதா கட்சி</br> |  |
| 2023 | இந்திய தேசிய காங்கிரசு</br> | } |  |
# இராசாகேரா சட்டமன்றத் தொகுதி

**இராசாகேரா சட்டமன்றத் தொகுதி** *(Rajakhera Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது தோல்பூர் மாவட்டத்தில் அமைந்துள்ளது. இராசாகேரா, கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இராசாகேரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பிரத்யுமன் சிங் | இந்திய தேசிய காங்கிரசு</br> |  |
| 1977 | சுயேச்சை |  |  |
| 1980 | இந்திய தேசிய காங்கிரசு (இ) |  |  |
| 1985 | மோகன் பிரகாசு | லோக்தளம் |  |
| 1990 | பிரத்யுமன் சிங் | rowspan=3 | இந்திய தேசிய காங்கிரசு</br> |
| 1998 |  |  |  |
| 2003 |  |  |  |
| 2008 | இரவீந்திர சிங் போக்ரா | பாரதிய ஜனதா கட்சி</br> |  |
| 2013 | பிரத்யுமன் சிங் | rowspan=3 | இந்திய தேசிய காங்கிரசு</br> |
| 2018 | இரோகித் போக்ரா |  |  |
| 2023 | } |  |  |
# பெர்புளோரோவளையயெக்சேன்

**பெர்புளோரோவளையயெக்சேன்** (*Perfluoromethylcyclohexane*) என்பது C<sub>7</sub>F<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நீரகக்கரிமமான மெத்தில்வளையயெக்சேனின் பெர்புளோரினேற்றமடைந்த வழிப்பெறுதியாக இச்சேர்மம் வகைப்படுத்தப்படுகிறது. வேதியியல் ரீதியாகவும் உயிரியல் ரீதியாகவும் பெர்புளோரோவளையயெக்சேன் மந்தமானது.
# பெர்புளோரோவளையயெக்சேன்

## தயாரிப்பு

பௌலர் செயல்முறையின் மூலம் பெர்புளோரோவளையயெக்சேனை தயாரிக்கலாம். தொலுயீனுடன் வாயு கட்டத்தில் உள்ள கோபால்ட்டு புளோரைடு சேர்த்து தனிம புளோரின் செயல்பாட்டை மிதப்படுத்துவது பௌலர் செயல்முறையாகும். குறைந்த புளோரின் தேவைப்படுவதால், மெத்தில்வளையயெக்சேனை விட இது தொடக்கப் பொருளாக விரும்பப்படுகிறது.
# பெர்புளோரோவளையயெக்சேன்

## பண்புகள்

பெர்புளோரோவளையயெக்சேன் வேதியியல் ரீதியாக மந்தமான வேதிச் சேர்மமாகும். வெப்ப ரீதியாக 400 பாகை செல்சியசு வெப்பநிலை வரைக்கும் இது நிலையானது. நச்சுத்தன்மையற்றது.  
பெர்புளோரோவளையயெக்சேன் ஒரு தெளிவான, நிறமற்ற திரவமாகும். ஒப்பீட்டளவில் அதிக அடர்த்தி, குறைந்த பாகுத்தன்மை மற்றும் குறைந்த மேற்பரப்பு பரப்பு இழு விசை ஆகிய பண்புகளை கொண்டுள்ளது. விரைவாக ஆவியாகும். வாயுக்களுக்கு ஒப்பீட்டளவில் நல்ல கரைப்பான், ஆனால் திடப்பொருட்கள் மற்றும் திரவங்களுக்கு மோசமான கரைப்பானாக செயல்படுகிறது.  
மற்ற வளைய பெர்புளோரோகார்பன்களைப் போலவே, பெர்புளோரோவளையயெக்சேனை மிகக் குறைந்த செறிவுகளில் கண்டறிய முடியும். இதனால் இச்சேர்மம் ஒரு தடம் காணியாக சிறந்ததாக அமைகிறது.
# பெர்புளோரோவளையயெக்சேன்

## பயன்கள்

- வெப்ப பரிமாற்ற முகவர்
- மின்கடத்தா திரவம்
- பெர்புளோரோகார்பன் தடம் காணி
# சுயஸ்

| name = சுயஸ்
| other_name =
| native_name =
| nickname =
| settlement_type = நகரம்
| motto =
| image_skyline =
| imagesize =
| image_caption =
| image_flag = Flag of Suez Governorate.svg
| flag_size =
| image_seal =
| seal_size =
| image_shield =
| shield_size =
| image_map = Iss016e019375.jpg
| mapsize =
| map_caption =சுயஸ் கால்வாயின் செயற்கை கோள் படம்
| pushpin_map = Egypt#Lower Egypt#Africa
| pushpin_label_position =
| pushpin_relief = 1
| pushpin_map_caption = எகிப்தில் சுயஸ் நகரத்தின் அமைவிடம்
| subdivision_type =நாடு
| subdivision_name = எகிப்து
| subdivision_type1 = ஆளுநரகம்
| subdivision_name1 = சுயஸ் ஆளுநகரம்
| subdivision_type2 =
| subdivision_name2 =
| subdivision_type3 =
| subdivision_name3 =
| government_footnotes =
| government_type =
| leader_title = ஆளுநர்
| leader_name = அப்துல் மஜித்
| leader_title1 =
| leader_name1 =
| established_title = நிறுவிய ஆண்டு
| established_date = 1859
| area_magnitude =
| area_footnotes =
| area_total_km2 = 9,002
| area_land_km2 =
| population_as_of = 2021
| population_footnotes =
| demographics1_title1 = மொத்தம்
| demographics1_info1 = எகிப்திய பவுண்டு 119 பில்லியன்
(அமெரிக்க டாலர் 7.6 பில்லியன்)
| timezone = எகிப்திய சீர் நேரம்
| utc_offset = +3
| timezone_DST =
| utc_offset_DST = +3
| coordinates =
| elevation_footnotes = . மேலும் சுயஸ் துறைமுகம் சுற்றுலா தளமாக செயல்படுகிறது.  
எகிப்தின் முக்கிய நகரங்களிலிருந்து சுயஸ் நகரத்திற்கு பயணியர் தொடருந்து சேவைகள் மற்றும் சரக்கு தொடருந்து சேவைகள் உள்ளது. சுயஸ் நகரத்தில் பெட்ரோ-கெமிக்கல்ஸ் ஆலைகளும், கச்சா எண்ணெய் சுத்திகரிப்பு நிலையங்களும் உள்ளது. மேலும் சுயஸ் தொழிற்சாலைகள் நிறைந்த நகரம் ஆகும்.
# சுயஸ்

## நிர்வாகம்

சுயஸ் நகரம் நிர்வாக வசதிக்காக 5 மாவட்டங்களாகப் பிரிக்கப்பட்டுள்ள்து. அவைகள் பின்வருமாறு:
1. சுயஸ் மாவட்டம்
1. எல் அர்பீன் மாவடடம்
1. எல் கனாயென் மாவட்டம்
1. பைசல் மாவட்டம்
1. அட்டாகா மாவட்டம்
# சுயஸ்

## பொருளாதாரம்

சுயஸ் கால்வாயை 1859ஆம் ஆண்டில் பிரான்சு]] நாட்டு நிதியுதவியுடன் கட்டப்பட்டது. மேலும் இக்கால்வாயை கட்டுவதற்கு பிரித்தானிய அரசும் நிதியுதவி வழங்கியது.  
1952 எகிப்தியப் புரட்சியை அடுத்து, எகிப்தின் அதிபர் ஜமால் அப்துல் நாசிர் சுயஸ் கால்வாய் நிறுவனத்தை எகிப்தின் நாட்டுடமை ஆக்கினார். இதனால் 1956ஆம் ஆண்டில் பிரிட்டன், பிரான்சு மற்றும் இஸ்ரேலியப் படைகள் சுயஸ் கால்வாயை கைப்பற்றுவதற்கு, எகிப்தின் மீது போர் தொடுத்து. 1967ஆம் ஆண்டில் நடைபெற்ற ஆறு நாள் போரின் போது, இஸ்ரேல் எகிப்தின் சினாய் தீபகற்பம் முழுவதும் கைப்பற்றியதால், சுயஸ் கால்வாய் மூடப்பட்டது.பின் இஸ்ரேலுடன் அமைதி ஒப்பந்தம் ஏற்பட்டு, 1975ஆம் ஆண்டில் சுயஸ் கால்வாய் மீண்டும் கப்பல் போக்குவரத்திற்கு திறக்கப்பட்டது.  
23 மார்ச் 2021 அன்று சுயஸ் கால்வாயில் எவர்கிரீன் எனும் கொள்கலன் கப்பல் தரைதட்டி நின்றதால் கப்பல் போக்குவரத்துகடுமையாக பாதிக்கப்பட்டது.  
சுயஸ் கால்வாய் மூலம் உலகின் வர்த்தகக் கப்பல் போக்குவரத்து கட்டணம் மூலம் எகிப்திய அரசுக்கு 2023ஆம் ஆண்டில் $10.25 பில்லியன் அமெரிக்க டாலர் வருமானம் ஈட்டியது. 2024ஆம் ஆண்டில் யேமன் நாட்டின் ஹூத்தி போராளிகள் வணிகக் கப்பல்கள் மீது நடத்திய தாக்குதல்களால், 2024ஆம் ஆண்டில் சுயஸ் கால்வாய் வருமானம் $4 பில்லியன் அமெரிக்க டாலராக குறைந்துள்ளது.
# சுயஸ்

## இதனையும் காண்க

- [[சயீது துறைமுகம்|சயீது துறைமுக நகரம்
# ஒரு யாத்திரமொழி

***ஒரு யாத்திரமொழி*** (*Oru Yathramozhi* ) என்பது 1997 ஆம் ஆண்டு பிரியதசனின் கதை மற்றும் ஜான் பாலின் திரைக்கதையை அடிப்படையாகக் கொண்டு பிரதாப் போத்தன் இயக்கத்தில் மலையாள மொழியில் வெளியானப் படமாகும். இதில் மோகன்லால் மற்றும் சிவாஜி கணேசன் ஆகியோர் நடித்துள்ளனர். இதை வி. பி. கே. மேனன் தயாரித்து அனுக்ரஹா வெளியீட்டு நிறுவனம் மூலம் விநியோகித்தார். படத்திற்கு இளையராஜா இசையமைத்துள்ளார். படம் முடிந்து ஓராண்டு வரை படம் வெளியாகவில்லை.
# ஒரு யாத்திரமொழி

## வெளியீடு

1996 ஆகஸ்ட் 15 அன்று படம் வெளியாகும் என அறிவிக்கப்பட்டது. ஆனால் வெளியீடு ஒத்திவைக்கப்பட்டது. இறுதியாக 1997 இல் திரையரங்குகளில் திரையிடப்பட்டது. இத்திரைப்படம் 2017 ஆம் ஆண்டில் தமிழில் *பயணத்தின் மொழி* என்ற பெயரில் மொழிமாற்றம் செய்து வெளியிடப்பட்டது.
# ஒரு யாத்திரமொழி

## வரவேற்பு

தி இந்து இதழில் "பிரியதர்சனின் கதையும் ஜான் பாலின் உரையாடலும் கதாபாத்திரங்களுக்கு போதுமான வலிமையைத் தருகின்றன, முத்துகுமாரின் லென்ஸ் அந்த இடங்களின் இயற்கையான அழகை வரைபடமாக படம் பிடிக்கிறது" என்று விமர்சகர் ஒருவர் எழுதினார்.
# ஜெயஸ்ரீ (தமிழ் நடிகை)

**ஜெயஸ்ரீ** (*Jayashree*) ஓர் இந்திய நடிகை ஆவார். இவர் பெரும்பாலும் தமிழகத் திரைப்படத்துறையில் பணியாற்றியுள்ளார். 1985 ஆம் ஆண்டில் மோகனுக்கு இணையாக தென்றலே என்னைத் தொடு படத்தில் திரைப்பட இயக்குனர் ஸ்ரீதரால் அறிமுகப்படுத்தப்பட்டார். 2000 ஆம் ஆண்டில் தொழில்நுட்பத்தில் ஒரு தொழிலைத் தொடங்கினார். திருமணத்திற்குப் பிறகு நடிப்பிலிருந்து ஓய்வு பெற்றார்.
# ஜெயஸ்ரீ (தமிழ் நடிகை)

## தொழில் வாழ்க்கை

1985 ஆம் ஆண்டு மோகனுக்கு இணையாக தென்றலே என்னைத் தொடு என்ற தமிழ்த் திரைப்படத்தின் மூலம் ஜெயஸ்ரீ தனது திரை வாழ்க்கையைத் தொடங்கினார். 1988 ஆம் ஆண்டில் திருமணம் செய்து கொண்ட பிறகு, தனது குடும்பத்தில் கவனம் செலுத்துவதற்காக திரைப்படத் துறையை விட்டு வெளியேறினார். பின்னர் தொழில்நுட்பத்தில் ஒரு தொழிலைத் தொடங்கினார். 2010 ஆம் ஆண்டு வெளியான காதல் 2 கல்யாணம் என்ற திரைப்படத்தின் மூலம் மீண்டும் நடிக்கத் திரும்பினார். ஆனால் இப்படம் திரையில் வெளியாகவில்லை. 2016 கிறிஸ்துமஸ் தினத்தன்று, ஜெயஸ்ரீ நடித்த *மணல் கயிறு 2* திரைப்படம் சர்வதேச அளவில் வெளியிடப்பட்டது.
# ஜெயஸ்ரீ (தமிழ் நடிகை)

## சொந்த வாழ்க்கை

ஜெயஸ்ரீ பாடகியும் நடிகையுமான சு. ஜெயலட்சுமியின் பேத்தியும், இசைக்கலைஞரும் ஓவியருமான சு. ராஜம் மற்றும் இசைக்கலைஞருமான திரைப்படத் தயாரிப்பாளரான சுந்தரம் பாலச்சந்தர் ஆகியோரின் பேத்தியும் ஆவார். 1988 ஆம் ஆண்டில் வங்கி நிபுணரான சந்திரசேகர் என்பவரை மணந்தார் இவர்கள் அமெரிக்காவில் குடியேறினர். இந்த தம்பதிக்கு இரண்டு மகன்கள் உள்ளனர்
# ஜெயஸ்ரீ (தமிழ் நடிகை)

## ஜெயஸ்ரீ நடித்தப் படங்களின் பட்டியல்

| Year | படம் | பாத்திரம் | மொழி | குறிப்பு |
| --- | --- | --- | --- | --- |
| 1985 | தென்றலே என்னைத் தொடு | மாலதி |  |  |
| *இரண்டு மனம்* | சாந்தி |  |  |  |
| 1986 | *வேண்டும்* | இலலிதா | மலையாளம் |  |
| *காலமெல்லாம் உன் மடியில்* | இராணி |  |  |  |
| நம்பினார் கெடுவதில்லை | கௌரி |  |  |  |
| ஆனந்தக்கண்ணீர் | இராதா |  |  |  |
| *பன்னீர் நதிகள்* | இராதா |  |  |  |
| மௌனம் கலைகிறது | சோபனா |  |  |  |
| யாரோ எழுதிய கவிதை | பவித்ரா/லட்சுமி |  |  |  |
| 1987 | காவலன் அவன் கோவலன் | ஜெயஸ்ரீயாகவே | சிறப்புத் தோற்றம் |  |
| திருமதி ஒரு வெகுமதி | நந்தினி |  |  |  |
| வண்ணக் கனவுகள் | ஆனந்தி |  |  |  |
| *தாலி தானம்* | நிர்மலா |  |  |  |
| 2016 | மணல் கயிறு 2'' | உமா கிட்டுமணி |  |  |
# தோடாபீம் சட்டமன்றத் தொகுதி

**தோடாபீம் சட்டமன்றத் தொகுதி** *(Todabhim Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கரௌலி மாவட்டத்தில் அமைந்துள்ளது. தோடாபீம், கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# தோடாபீம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சேத்ராம் | இந்திய தேசிய காங்கிரசு</br> |  |
| 1977 | பத்தி லால் | ஜனதா கட்சி |  |
| 1980 | சேத்ராம் | இந்திய தேசிய காங்கிரசு (இ) |  |
| 1985 | மூல் சந்த் | rowspan=4 | இந்திய தேசிய காங்கிரசு</br> |
| 1990 | இராம் சுவரூப் |  |  |
| 1993 |  |  |  |
| 1998 |  |  |  |
| 2003 | பத்தி லால் | பாரதிய ஜனதா கட்சி</br> |  |
| 2008 | கிரோடி லால் | சுயேச்சை |  |
| 2013 | கன்சியாம் | rowspan=3 | இந்திய தேசிய காங்கிரசு</br> |
| 2018 | பிரித்விராச் |  |  |
| 2023 | கன்சியாம் | } |  |
# பாமிர் மக்கள்

போர் வீரனின் சிற்பம், கல்சயன், வடக்கு பாக்திரியா, கிமு முதலாம் நூற்றாண்டு]]  
**பாமிர் மக்கள்** (*Pamiris*) என்பவர்கள் கிழக்கு ஈரானிய இனக்குழுவினர் ஆவார். இம்மக்கள் நடு ஆசியா உள்ள தஜிகிஸ்தான் நாட்டின் கிழக்கில், சீனாவை ஒட்டியுள்ள கோருனோ-பதகுசான் தன்னாட்சி மாகாணத்தில் உள்ள பாமிர் மலைப்பகுதிகளில் பெரும்பான்மையாக வாழ்கின்றனர்.  
மேலும் பாமிர் மக்கள்.ஆப்கானித்தான் நாட்டின் படாக்சான் மாகாணம், சீனாவின் சிஞ்சியாங் பிரதேசம், ருசியாவின் மாஸ்கோ நகரம் மற்றும் பாக்கித்தான் நாட்டின் சித்ரால் மாவட்டம் மற்றும் பாகிஸ்தான் ஆக்கிரமிப்பு கில்ஜித்-பால்டிஸ்தான் மலைப்பகுதிகளில் கனிசமாக வாழ்கின்றனர். பாமிர் மக்கள் பெரும்பான்மையாக சியா இசுலாமின் உட்பிரிவான *நிசாரி இஸ்மாயிலி* மற்றும் சிறுபான்மையாக சன்னி இசுலாமைப் பின்பற்றுகின்றனர். பாமிர் மக்கள் பெரும்பான்மையாக பாமிர் மொழிகள் பேசுகின்றனர். இரண்டாம் மொழிகளாக பாரசீக மொழி, தாஜிக் மொழி, தாரி மொழி, உருசிய மொழி மற்றும் :உய்குர் மொழிகள் பேசுகின்றனர். இவர்களது முக்கியத் தொழில் ஆடு, மாடுகளை மேய்ப்பதாகும்.
# பாமிர் மக்கள்

## இதனையும் காண்க

- பாமிர் மலைகள்
# தலைமுறை (தமிழ்த் திரைப்படம்)

***தலைமுறை*** (*Thalaimurai*) என்பது 1998 ஆம் ஆண்டு தமிழ் மொழியில் வெளியான நாடகத் திரைப்படமாகும். இயக்குநர் சரவணா பாண்டியன் இயக்கத்தில் எம். கே. ஹரி சங்கர் தயாரித்திருந்தார். இப்படத்தில் இயக்குனர் கே. எஸ். அதியமான் முக்கியக் கதாபாத்திரத்தில் நடிக்க, ராஜ்கிரண், கனகா, பானுப்ரியா, ரேவதி மற்றும் ராஜ்கபூர் ஆகியோர் துணை வேடங்களில் நடித்துள்ளனர். ரேவதி சிறந்த நடிகைக்கான தமிழக அரசின் திரைப்பட விருதைப் பெற்றார். இந்தப் படத்தின் முன்னணி நடிகரான ஆதியமான் பின்னர் இந்தப் படத்தை தெலுங்கில் *பொப்பிலி வம்சம்* என்ற பெயரில் இயக்கினார்.
# தலைமுறை (தமிழ்த் திரைப்படம்)

## தயாரிப்பு

நடிகை லட்சுமி தனது அசல் பெயரில் இந்த படத்தில் அறிமுகமானார். கே. ராஜனின் அவள் பாவம் (2000) உட்பட தான் நடித்த அடுத்த முயற்சிகளுக்காக தனது பெயரை ரித்திகா என்று மாற்றினார். இயக்குனர் ராஜ்கபூர் இந்த படத்தின் மூலம் நடிகராக அறிமுகமானார்.  
படத்திற்கு இளையராஜா இசையமைத்துள்ளார்.
# காஜாங் பரவல் இணைப்பு விரைவுச்சாலை

**காஜாங் பரவல் இணைப்பு விரைவுச்சாலை** அல்லது **காஜாங் சில்க் நெடுஞ்சாலை** &nbsp;(**SILK**) (மலாய்; *Sistem Lingkaran-Lebuhraya Kajang;* ஆங்கிலம்: *Kajang Dispersal Link Expressway* அல்லது *Kajang SILK Highway;* சீனம்: 加影外环公路) என்பது மலேசியா, சிலாங்கூர், காஜாங் நகரில் போக்குவரத்துப் பயன்பாட்டை பரவலாக்கி ஒழுங்குபடுத்துவதற்காக கட்டப்பட்ட ஒரு விரைவுச் சாலை ஆகும்.  
37 கிமீ (23 மைல்) நீளமுள்ள இந்த விரைவுச் சாலை, காஜாங் நகர மையத்தைத் தவிர்த்துச் செல்ல உதவுகிறது. இந்தச் சாலை காஜாங் நகரின் மிக முக்கிய சுற்றுச் சாலையாகவும் பயன்படுகிறது.  
காஜாங் பரவல் இணைப்பு விரைவுச்சாலையின் கிலோமீட்டர் **0**, செரி கெம்பாங்கானுக்கு அருகிலுள்ள மைன்ஸ் பரிமாற்றச் சாலையில் அமைந்துள்ளது.
# காஜாங் பரவல் இணைப்பு விரைவுச்சாலை

## வரலாறு

காஜாங் பரவல் இணைப்பு விரைவுச்சாலை முன்பு காஜாங்-பூச்சோங் சாலை *(Jalan Kajang–Puchong)* மற்றும் பாலக்கோங் 3211 சாலை என்று அழைக்கப்பட்டது. காஜாங் நகர மையத்தில் போக்குவரத்து நெரிசல்கள் ஏற்பட்டதே இந்த விரைவுச்சாலை கட்டப்படுவதற்கு முக்கிய காரணமாக அமைந்தது. கட்டுமானப் பணிகள் 2002-இல் தொடங்கின. இந்த விரைவுச்சாலை 2003-இல் நிறைவடைந்து 15 சூன் 2004-இல் செயல்படத் தொடங்கியது.
# காஜாங் பரவல் இணைப்பு விரைவுச்சாலை

## கூறுகள்

காஜாங் பரவல் இணைப்பு விரைவுச்சாலை இரவில் முழுமையாக ஒளிரும் மற்றும் 11 பல-நிலை பரிமாற்றச் சாலைகளைக் கொண்டுள்ளது. இந்த விரைவுச்சாலை, தொட்டு செல் *(Touch 'n Go)* அட்டைகள் அல்லது திறன் அட்டைகள் *(SmartTAG)* எனும் கட்டண முறைகளைப் பயன்படுத்துகிறது.  
காஜாங் பரவல் இணைப்பு விரைவுச்சாலையில் கணினிமயமாக்கப்பட்ட போக்குவரத்து தகவல் காட்சி; கண்காணிப்பு அமைப்பு முறைமை பயன்படுத்தப்படுகிறது; மற்றும் 24 மணி நேர நெடுஞ்சாலை காவல் கண்காணிப்புப் பணிகளும் உள்ளன. அத்துடன் இந்த விரைவுச்சாலையில் 24 மணி நேர ஆபத்து அவசர உதவிகளும் வழங்கப்படுகின்றன.
# காஜாங் பரவல் இணைப்பு விரைவுச்சாலை

## கூறுகள்

### சுங்கக் கட்டணங்கள்

| கட்டணம்
(RM) |  |  |  |
| --- | --- | --- | --- |
| **0** | விசையுந்துகள் | இலவசம் |  |
| **1** | 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர) | RM 1.60 |  |
| **2** | 2 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிர | RM 3.60 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM 5.40 |  |
| **4** | வாடகை உந்துகள் | RM 0.80 |  |
| **5** | பேருந்துகள் | RM 0.90 | } |
# போர்க்களத்தில் ஒரு பூ

***போர்க்களத்தில் ஒரு பூ*** (*Porkalathil Oru Poo*) என்பது கே. கணேசன் இயக்கிய வெளியாகாத ஒரு இந்திய தமிழ்த் திரைப்படமாகும். இது "லெப்டினன்ட் கர்னல் இசைப் பிரியா" என்றும் அழைக்கப்படும் இசைப்பிரியாவின் வாழ்க்கையை அடிப்படையாகக் கொண்டது. இசைப்பிரியா விடுதலைப் புலிகள் இயக்கத்தின் ஊடகவியலாளரும் தொலைக்காட்சித் தொகுப்பாளருமாவார். இப்படம் 2015 இல் வெளியிட திட்டமிடப்பட்டது, ஆனால் இப்படம் வெளியானால் அது இந்தியா-இலங்கை உறவை பாதிக்கும் என்ற காரணத்தால் தணிக்கை வாரியத்தால் தடை செய்யப்பட்டது.
# போர்க்களத்தில் ஒரு பூ

## சர்ச்சை

திரைப்பட தணிக்கை வாரிய உறுப்பினர் எஸ். வி. சேகரால் மதிப்பாய்வு செய்யப்பட்ட பின்னர், இலங்கையுடனான இந்திய உறவுகளைப் பாதிக்கும் என்ற காரணத்தைக் கூறி, *போர்க்களத்தில் ஒரு பூ* திரைப்படத்திற்கு இந்திய தணிக்கை வாரியம் அனுமதி மறுத்து தடை விதித்தது. இந்தத் தடையை எதிர்த்துப் போராடத் திட்டமிட்டுள்ளதாக திரைப்படத் தயாரிப்பாளர்கள் தெரிவித்துள்ளனர்.  
அக்டோபர் 8, 2016 அன்று, சென்னை உயர் நீதிமன்ற நீதிபதி டி. எஸ். சிவஞானம், திரைப்படச் சான்றிதழ் மேல்முறையீட்டுத் தீர்ப்பாயத்தின் படத்திற்கு சான்றிதழ் மறுத்த தீர்ப்பை உறுதி செய்தார். இசைப்பிரியாவின் தாயாரும் சகோதரியும் படத்தை வெளியிடுவதை எதிர்த்தனர். ஏனெனில் அது அவர்களின் தற்போதைய வாழ்க்கையைப் பாதிக்கக்கூடும் என்று அஞ்சினர்.  
இப்படத்திற்கு இளையராஜா இசையமைத்தார்.
# போர்க்களத்தில் ஒரு பூ

## நடிகர்கள்

- பிரியா
- சுபாஷ் சந்திர போஸ்
- நாகினீடு
# வரைவு:மிதிவண்டி ஓட்டுதலின் பயன்கள்

அனைவருக்கும் வணக்கம்.  
1. தினமும் மிதிவண்டி ஓட்டுவதால் கை மற்றும் கால் எலும்பு<nowiki/>கள் வலுவடைகின்றன.  
2.தினமும் மிதிவண்டி ஓட்டுவதால் இதயதசைகள் வலுவடைகின்றன.  
3.தினமும் மிதிவண்டி ஓட்டுவதால் இடுப்புதசைகளில் உள்ள கொழுப்பு<nowiki/>களை கரைத்து உடல்நலத்தை பாதுகாக்கிறது.  
4. மிதிவண்டி ஓட்டுவதால் உடலுக்கும் மனதிற்கும் நல்லது.
# சரண்டர்

***சரண்டர்*** (*Surrender*) என்பது 2025 ஆம் ஆண்டில் வெளிவந்த இந்தியத் தமிழ்த் திரைப்படம். இதனை அறிமுக இயக்குநர் கௌதமன் கணபதி எழுதி இயக்கியுள்ளார், இதில் தர்சன் தியாகராஜா முக்கிய வேடத்திலும், லால், சுஜித் சங்கர், முனீஷ்காந்த் ராமதாஸ், பதின் குமார், டேவிட் சாலமன் ராஜா மற்றும் பலரும் நடித்துள்ளனர்.  
சரண்டர் 2025 ஆகத்து 1 அன்று திரையரங்குகளில் வெளியிடப்பட்டது.
# சரண்டர்

## திரைக்கதை

இந்தக் கதை நான்கு முக்கிய கதாபாத்திரங்களைச் சுற்றி வருகிறது: ஒரு அனுபவமிக்க காவலர், ஒரு பயிற்சி-நிலைக் காவலர், ஒரு உள்ளூர் குண்டர், ஒரு சிறிய கால அரசியல்வாதி.  
காவலர் பெரியசாமி (லால்), அதே திருமழிசைக் காவல் நிலையத்தில் 20 ஆண்டுகளுக்கும் மேலாக எழுத்தராகப் பணியாற்றி வரும் ஒரு நேர்மையான மனிதர். 3 மாதங்களுக்கு முன்பு அதே நிலையத்தில் நியமிக்கப்பட்ட பயிற்சி-நிலைக் காவலர் புகழ் (தர்சன்). தேர்தல் நெருங்கி வருவதால், எல்லைக்குட்பட்ட துப்பாக்கி வைத்திருப்பவர்கள் தங்கள் துப்பாக்கிகளை காவல் நிலையத்தில் ஒப்படைக்க வேண்டும் என்று அறிவுறுத்தப்படுகிறது. நடிகர் மன்சூர் அலி கான் தனது துப்பாக்கியை காவல் நிலையத்தில் பெரியசாமியிடம் ஒப்படைத்து, தேர்தல் முடிந்தவுடன் அது தனக்குத் தேவை என்று கோருகிறார். பெரியசாமி அதனைப் பெட்டகத்தில் பாதுகாப்பாக வைத்தும் அது தொலைந்து போகிறது.  
அந்தப் பகுதியைச் சேர்ந்த கனகு (சுஜித் சங்கர்) என்ற ஒரு பிரபலமான கொள்ளைக்காரன், வரவிருக்கும் தேர்தலில் தங்கள் கட்சி வெற்றிபெற வாக்காளர்களுக்கு வழங்கவிருந்த 10 கோடி ரூபாய் காணாமல் போகிறது. காணாமல் போன கைத்துப்பாக்கியைக் கண்டுபிடிக்கும்படி பணிக்கப்படுகிறார் பயிற்சிக் காவலர் புகழ். இன்னொரு பக்கம், கனகுவும் அவர் ஆட்களும் பணத்தைத் தேடுகிறார்கள்.  
சில தீவிர விசாரணைகள் மற்றும் திருப்பங்களுக்குப் பிறகு, புகழும் பெரியசாமியும் துப்பாக்கியை மீட்டெடுக்கிறார்களா இல்லையா, கனகு தனது பணத்தைக் கண்டுபிடித்தாரா என்பதுதான் கதையின் மீதிப் பகுதி.
# சரண்டர்

## நடிகர்கள்

- தர்சன், உதவி ஆய்வாளர் புகழாக
- லால், பெரியசாமியாக
- சுஜித் சங்கர், கனகுவாக
- முனீஷ்காந்த் ராமதாஸ்
- பாதின் குமார்
- மன்சூர் அலி கான்
- விக்கி
# சரண்டர்

## வெளியீடு

*சரண்டர்* திரையரங்குகளில் 2025 ஆகத்து 1 அன்று வெளியானது.
# சரண்டர்

## வரவேற்பு

இந்த படத்தை *இந்து தமிழ் திசை* மதிப்பாய்வு செய்தது. "சிறந்த திரைக்கதை எழுத்து, பொருத்தமான நட்சத்திரத் தேர்வு, நேர்த்தியான காட்சியாக்கம், பொருத்தமான பின்னணி இசை, 'லைவ்’ ஆக உணர வைத்த ஒளிப்பதிவு ஆகியவற்றுக்கு அப்பால், 4 நாளில் நடக்கும் நிகழ்வுகளின் மூன்று தரப்பைத் தனது அட்டகாசமான படத்தொகுப்பால் ரேணு கோபால் தொகுத்த விதமே திரை அனுபவத்தை உச்சத்துக்கு எடுத்துச் சென்றுவிடுகிறது. உங்கள் நேரத்தைத் துணிந்து சரண்டர் செய்யலாம்." என அது எழுதியுள்ளது.
# அடித்தள செல் புற்றுநோய்

**அடித்தள செல் புற்றுநோய்** (*Basal-cell carcinoma*) என்பது மேல்தோலின் அடித்தள செல்களில் ஏற்படும் ஒரு பொதுவான, மெதுவாக வளரும் தோல் புற்றுநோயாகும், முதன்மையாக சூரிய ஒளியில் இருந்து வரும் புற ஊதாக் கதிரினால் ஏற்படுகிறது. இது சதைப்பற்றுள்ள, முத்து போன்ற கட்டியாக, தட்டையான அல்லது செதில் போன்ற திட்டாக, அல்லது சூரிய ஒளி படர்ந்த பகுதிகளில், குறிப்பாக முகம் மற்றும் கழுத்தில் குணமடையாத புண்ணாகத் தோன்றும்.
# அடித்தள செல் புற்றுநோய்

## தோற்றம்

பரவல்:
இது பொதுவான தோல் புற்றுநோயாகும், குறிப்பாக வெள்ளை நிறமுள்ள நபர்களிடமும், சூரிய ஒளியில் குறிப்பிடத்தக்க அளவு வெளிப்படும் வரலாற்றைக் கொண்டவர்களிடமும்.காணப்படும்.  
பாசல் செல் கார்சினோமா என்பது ஒரு வகை தோல் புற்றுநோய். பாசல் செல் கார்சினோமா என்பது பாசல் செல்கள் எனப்படும் தோல் செல்களில் தொடங்குகிறது. பழையவை இறக்கும் போது பாசல் செல்கள் புதிய தோல் செல்களை உருவாக்குகின்றன.  
பாசல் செல் கார்சினோமா பெரும்பாலும் தோலில் சற்று வெளிப்படையான கட்டியாகத் தோன்றும், இருப்பினும் இது வேறு வடிவங்களை எடுக்கலாம். பாசல் செல் கார்சினோமா பெரும்பாலும் முகம் , கழுத்து மற்றும் அதிக சூரிய ஒளியைப் பெறும் பகுதிகளில் ஏற்படுகிறது.  
பெரும்பாலான பாசல் செல் கார்சினோமாக்கள் சூரிய ஒளியால் ஏற்படுகின்றன. சன்ஸ்கிரீன் மற்றும் பிற பாதுகாப்பு முறைகளைப் பயன்படுத்துவதன் மூலம் வருவதற்கான வாய்ப்புகளைக் குறைக்க உதவும்.